《甘州 立春后，雨雪间作，春寒袭人。冯秋谷有消寒诸咏，予亦呵冻倚声》
清代·戴延介

记孤鸿飞坠冻云边，残腊尺书传。笑工愁平子，闲情杜牧，梦笔江淹。

领取岁阑滋味，偎暖玉梅烟。更羡秦楼侣，约比吟肩。

不信春回江国，又峭风卷雪，冷雨敲檐。怅鳞笺难托，冰合一湖圆。

待检点、红情绿意，便凄凉、赋笔也慵拈。空怀感、碧波香腻，早放游船。

作者简介：戴延介字受滋，号竹友，安徽休宁籍， 寄居吴门（今江苏苏州）。官卮部郎中。写兰竹，神韵超逸，书学黄坚，以意趣胜。著《银藤花馆词》。